### Beslutning

Godkendt.

### Sagsfremstilling

### Resume og sagens baggrund

Kommunalbestyrelsen har besluttet, at der skal udarbejdes en naturpolitik. Med afsæt i [adresse] udviklingstrategi har teknik- og miljøudvalget i 2021 haft en række drøftelser om fokus og indhold i en naturpolitik.

Der har været et ønske om en naturpolitik med tilhørende handlekatalog, som fremlægges til beslutning.

### Indstillinger

Direktøren indstiller, at naturpolitikken og handlekataloget med de tilhørende forslag vedtages.

### Behandling

Teknik- og Miljøudvalget, Økonomiudvalget, Kommunalbestyrelsen.

### Sagsfremstilling

*Indledning*
 Kalundborg Kommunes udviklingstrategi frem mod 2030 er kommunalbestyrelsens bud på, hvordan vi kan udvikle Kalundborg Kommune i en bæredygtig retning. Udviklingstrategien udfolder visionen om, at Kalundborg Kommune er et godt sted at bo og leve, uddanne sig, arbejde og drive virksomhed.

Udviklingstrategien indeholder blandt andet beskrivelser om mere fokus på naturkvalitet i byen og på landet, og bedre sammenhænge ved grønne stiforbindelser og stisystemer. Strategien beskriver også, hvordan mere natur kan skabe rekreative muligheder, bedre miljø og klimasikring. Strategien indeholder mål om flere vådområder og mere skovrejsning virkeliggjort til gavn for naturen og de rekreative muligheder, men også som klimasikring.

Udviklingstrategien er således et godt fundament og udgangspunkt for en naturpolitik, der kan blive et vigtigt redskab til både at konkretisere og realisere udviklingstrategiens ambitioner på naturområdet.

*Naturpolitikken* Ved udarbejdelsen af naturpolitikken er der taget afsæt i det brede natursyn – det vil sige i hele spektret fra beskyttelse til benyttelse - og med det udgangspunkt er der formuleret en vision for et grønnere Kalundborg:

*”Kalundborg Kommune skal være en grøn, naturrig kommune med mere biodiversitet**i alle typer af grønne områder. Vi vil sørge for mere og bedre natur i byerne, i det åbne land og i den våde natur, og passe på og udvikle den sårbare natur. Stier og andre støttepunkter skal åbne både landskab og bynatur og give rum til naturoplevelser, rekreation og friluftsaktiviteter til glæde for alle, der bor i og besøger Kalundborg Kommune”.*

Biodiversitet og tilgængelighed er gennemgående temaer i naturpolitikken, der er bygget op omkring de fire overskrifter *bynatur,**natur i det åbne land,**sårbar natur* og *våd natur.*

Visionen suppleres derfor af forslag til retning indenfor hver af de fire overskrifter.

*Processen for udarbejdelse af naturpolitik og handlekatalog* Teknik- og miljøudvalget har drøftet naturpolitikken på en række møder i løbet af foråret og sommeren 2021 - indledningsvis som en generel drøftelse af både rammerne for naturpolitikken og målet med naturpolitikken. Herefter har der været flere drøftelser af naturpolitikken og eksempler på mål og handlinger. Udvalget har været på en tematur, hvorefter naturpolitik og eksempler på mål og handlinger er drøftet med Det Grønne Dialogforum. De grønne interessenter ønskede konkrete mål og handlinger i naturpolitikken og efterspurgte konkrete tiltag på kommunens egne arealer. Der var ønsker om gedegræsning, grønne korridorer, naturnær skovdrift på arealer mindre end fem ha, stier, vandplanprojekter med videre.

Der er som udgangspunkt ikke lagt op til, at naturpolitikken skal revideres efter en bestemt periode, og naturpolitikken indeholder derfor nogle brede og langsigtede målsætninger om forbedret tilstande indenfor de valgte temaer.

*Handlekatalog*
 Teknik- og miljøudvalget har været optaget af, at naturpolitikken realiseres, og der er derfor også udarbejdet et handlekatalog. Handlekataloget indeholder forslag til konkrete handlinger, der kan ses som en vej hen imod opfyldelse af målene. Naturpolitikken kommer dermed til at være en ramme for forbedring af naturtilstanden, og handlekataloget giver forslag til de konkrete tiltag.

Handlingerne tager både udgangspunkt i de fire overskrifter samt biodiversitet og tilgængelighed som naturpolitikkens gennemgående temaer. Effekten af handlingerne og den indsats der kræves for at kunne gennemføre dem, er også angivet. Indsatsen er beskrevet som tid, om det er nemt eller svært, omfanget af mandetimer, lodsejer-/borgerinddragelse samt finansiering.

Fælles for handlingerne er, at det som hovedregel enten er handlinger på kommunale arealer, hvor der i forvejen er en drift, eller handlinger, der tager afsæt i en opgave, der i forvejen skal laves.

Herbert Lind er tænkt som et dynamisk dokument, der fortsat kan udvikles med nye handlinger, efterhånden som der arbejdes med de forskellige projekter i kataloget.

En af de ting det kræves for at kunne realisere handlingerne og dermed naturpolitikken, er økonomi. Nogle af handlingerne vil kunne realiseres indenfor den eksisterende drift, og naturpolitik og handlekatalog vil også kunne indarbejdes i nye anlægsprojekter.

Der vil også være handlinger der vil kræve midler til igangsætning, mens der til andre vil kunne søges forskellig støtte og fonds midler.

### Økonomiske konsekvenser

Der er ikke økonomiske konsekvenser ved vedtagelse af en naturpolitik og et handlekatalog. Der er ikke afsat budget til realisering af naturpolitikken. Nogle af handlingerne i handlekataloget vil kunne realiseres indenfor det eksisterende driftsbudget, ligesom naturpolitikken og handlekataloget i nogle tilfælde vil kunne indarbejdes i nye anlægsprojekter.

### Sagens forløb

02-12-2021 Teknik- og Miljøudvalget 2021
Anbefales.
 08-12-2021 Økonomiudvalget 2021
Anbefales.
 15-12-2021 Kommunalbestyrelsen
Godkendt.